******

**Kompakt quad-core boks-pc uden ventilator**

Den nye Basicline 2000 boks-pc fra Phoenix Contact til anvendelse i barske industrielle miljøer fås nu i en kraftig 3. generation quad-core processorer (Bay Trail) i et ventilatorløst hus.

Enhederne kan udføre enkle kontrol- og kommunikationsopgaver og indsamle data inden for maskinbygning og systemproduktion, bygningsautomation, trafikteknologi og overførsel af energidata. Boks-pc’erne er også designet til vedligeholdelsesfri, konstant 24-timers drift, selv der hvor der er høje temperatur-, vibrations-, stød- og EMC-krav.

Boks-pc’en anvender den kraftige quad-core Intel® Celeron™ N2930 processor (max. 2,16 GHz) fra Bay Trail generationen med integreret Intel HD grafikprocessor. Den kan anvendes til en lang række applikationer takket være de mange interfaces, som omfatter 4 x USB, 2 x DisiplayPort og 3 x COM. 2 x Gigabit Ethernet samt CFast, HDD eller SSD lagring. Hukommelsen kan udvides op til 8 GB DDR3.

Med termisk design power (TDP) på 7,5 W er boks-pc’en meget energieffektiv. Den er også designet til et temperaturområde på 0°C til +50°C og en indgangsspænding på 24 V DC (+/-20%). De kompakte mål på 162 x 145 x 49 mm betyder, at den kan monteres direkte på DIN-skinnen og dermed er enkel at kombinere med andre komponenter fra Phoenix Contact’s produktprogram for at skabe en kunde-orienteret systemløsning.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.